  Виталий Пронин 27-тӥ мартэ Кун Кенешысь депутатъёс люкаськозы 4-тӥ сессиязы. Отын эскеремын луоз 12 ужпум. Сессилэсь повестказэ та нуналъёсы юнматӥзы Кун Кенешлэн Президиумаз. Озьы эскерыны поттэм ужпумъёс пӧлысь 5-ез герӟаськемын луозы законъёслэн проектъёсынызы. Со сяна, йылпумъянъёс лэсьтэмын луозы Удмуртиысь Контрольной комитетлэн но Ужбергатӥсьёслэсь правооссэс утёнъя уполномоченнойлэн кылем арын ужамзылы. Правительстволы сӥзем час сӥземын луоз элькунмылэн тулыс бусы ужъёслы дасяськемезлы. Элина Кумачёва  